In nomine Domini nostri Jesu Christi. Notum sit tam presentibus quam futuris, quod ego Ingelbertus et uxor mea Ava donamus Deo et sanctis apostolis ejus Petro et Paulo, et ad locum Cluniacum monasterium, in quo preesse videtur domnus Odilo abbas, aliquid de nostra hereditate que sita est in pago Matisconensi, in loco qui dicitur Rociacus, scilicet unum curtilum cum omnibus appendiciis suis: ea ratione ut omni anno octo denarios de censo persolvamus, tam nos quam heredes nostri qui exquolerint eum, et eo modo, ut non exscamient eum, nec vendant, nec in beneficio dent; habet vero a mane terra Alexandre, a medio die via publica, a vesperi terra Sancti Benedicti usque ad finem fossadum Vulpiliacum, ab aquilone terra Sanctæ Marie. S. Ingelberti et uxoris ejus Ævæ. S. Germani, fratris sui. S. Livonis. S. Oggerii. S. Bernardi. Actum Cluniaco publicæ.